Mūsų Kretinga

Parodos „772 ŠYPSENOS KRETINGAI“ atidarymas
2025-06-14 14:00 - 17:00 (Europe/Vilnius) | Rotušės aikštė, Rotušės a., Kretinga
KVIEČIAME Į FOTOGRAFO KAROLIO BAKŪNO PARODOS „772 ŠYPSENOS KRETINGAI“ ATIDARYMĄ
2025 m. birželio 14 d. 14 val. Kretingos Rotušės aikštės skvere vyks fotografo Karolio Bakūno parodos „772 Šypsenos Kretingai“ atidarymas.
Paroda skirta Kretingos miesto 772-ojo gimtadienio proga.Projekto metu buvo nufotografuoti Kretingos miesto ir rajono gyventojai, kurių šypsenos tapo simbolinedovana miestui.
Bus pristatyta lauko ekspozicija, o projekto dalyviams, kurie padovanojo savo šypsenas ir pateko į parodą,bus įteikti jų portretai.
Kviečiame dalyvauti visus norinčius pasidžiaugti bendruomenės švente ir išskirtine menine iniciatyva.

KRETFOLKFEST'AS. Liaudiškos muzikos ir šiuolaikinio garso šventė
2025-06-14 11:30 - 13:00 | Kretingos kultūros centras, J. Pabrėžos g. 1,, Kretinga, 97129, Lietuva
KRETFOLKFEST’AS
BIRŽELIO 14 d., 11.30–13.00 val.Rotušės aikštė
2025-ieji – Liaudies dainų metai, o Kretinga švenčia iš visos širdies!
Liaudiškų melodijų, mėgėjų meno kolektyvų pasirodymai ir elektroninės muzikos ritmai.Šventės metu Kretingos rajono mėgėjų meno kolektyvai pristatys specialiai šiai progai paruoštas programas – tai bus išskirtiniai liaudies dainų numeriai su šiuolaikinėmis improvizacijomis, sujungiantys tradiciją su naujomis muzikos kryptimis.
KRETFOLKFEST‘AS – tai daugiau nei šventė. Tai patirtis, kuri sujungia praeitį ir dabartį!
Renginio metu bus filmuojama ir fotografuojama, medžiaga viešinama

Edukacija šeimoms „Tabalai tabalai – Valančius pasakytų!“
2025-06-14 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos miesto šventės metu kviečiame šeimas į smagią edukacinę veiklą „Tabalai tabalai – Valančius pasakytų!“, kurioje ne tik susipažinsime su lietuvių patarlėmis, bet ir atrasime jų prasmę per spalvingus komiksus! Tai puiki proga įdomiai praleisti laiką kartu su artimaisiais bei sužinoti kažką naujo.
Programos metu pristatysime Kretingos rajono savivaldybės M. Valančiaus viešosios bibliotekos išleistą knygelę „TABALAI TABALAI: iliustruotos M. Valančiaus patarlės“. Ši knygelė, paremta garsaus švietėjo ir rašytojo Motiejaus Valančiaus mintimis, padės mums lengvai ir kūrybiškai gilintis į lietuvių liaudies išmintį. Kartu diskutuosime apie patarlių reikšmę šiandienos kontekste, mokysimės jas atpažinti ir suprasti, kaip jos gali praturtinti mūsų kasdienybę.
Vėliau, pasitelkdami savo kūrybiškumą ir fantaziją, kursime savo unikalius komiksus! Tai bus puiki proga išreikšti save, vizualizuoti patarlių prasmę ir sukurti asmenines, smagias istorijas.
Registracija šeimoms elektroniniu paštu: simona.gagilaite@kretvb.lt, arba telefonu +370 445 72135.
Ateikite kurti, mokytis ir smagiai praleisti laiką! Laukiame jūsų bibliotekos lauko erdvėje (esant nepalankioms oro sąlygoms renginys vyks bibliotekoje).
Švęskime Kretingos miesto šventę kartu, atraskime patarlių išmintį ir pasinerkime į kūrybos džiaugsmą!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

NAKTIES KADRAS. Filmų vakarai jaunimui
2025-06-13 22:30 - 23:30 | Kretingos kultūros centras, J. Pabrėžos g. 1,, Kretinga, 97129, Lietuva
Birželio 13 d. 22:30 val.———————————————PALIKIMAS (Inheritane), trileris, N – 14, JAV, rež.: Neil Burger
Žanras: TrilerisFilmo trukmė: 1 val. 34 min.Amžiaus cenzas: N-14Aktoriai: Phoebe Dynevor, Rhys Ifans, José Alvarez, John Garet StokerRežisieriai: Neil BurgerKalba: LietuviųŠalis: JAV
Tai įtemptas šnipų trileris, pasakojantis apie jauną moterį, kurios gyvenimas apsiverčia aukštyn kojomis po netikėto atradimo. Maja (Phoebe Dynevor) visą gyvenimą manė, kad jos tėvas Semas (Rhys Ifans) yra paprastas verslininkas, tačiau po jo netikėtos mirties ji sužino šokiruojančią tiesą – jis buvo slaptasis agentas, įsivėlęs į pavojingą tarptautinį sąmokslą. Kai Maja imasi aiškintis tėvo praeitį, ji netrukus atsiduria grėsmingų jėgų taikiklyje.

Birželio 20 d. 22:30 val.———————————————AUKŠČIO ĮKAITAI (Flight Risk), veiksmo trileris, N – 13, JAV, rež.: Mel Gibson
Žanras: Veiksmo, trilerisFilmo trukmė: 1 val. 31min.Amžiaus cenzas: N-13Režisierius: Mel GibsonVaidina: Topher Grace, Mark Wahlberg, Michelle Dockery
Pareigūnei Haris (aktorė Michelle Dockery) duodama speciali užduotis – į teismą pristatyti itin saugomą liudininką, pasiryžusį liudyti prieš savo buvusį bosą, pavojingosios Morečio šeimos galvą.Priimamas sprendimas, kad geriausias būdas tai padaryti – tylus, minimalistinis ir neatkreipiantis dėmesio: pareigūnė viena lydės vertingąjį „krovinį“ (aktorius Topheris Grace‘as), o juos trumpiausiu maršrutu – per Aliaskos sniegynus – skraidins patyręs pilotas (akt. Markas Wahlbergas) paprastu triviečiu lėktuvėliu.Keleiviams skrodžiant Aliaskos sniegynus, įtampa kyla, o pasitikėjimas vienas kitu pradeda blėsti, kai po truputį ima aiškėti, kad ne visi keleiviai šiame skrydyje yra tie, kuo dedasi esą.

Kur?
Prie Kretingos rajono kultūros centro

Filmų vakarai po atviru dangumi – nepražiopsok!
Ir tai nieko nekainuoja!

BALTAS PAUKŠTIS. XII bardų muzikos vakaras
2025-06-13 18:00 - 19:30 | Kretingos kultūros centras, J. Pabrėžos g. 1,, Kretinga, 97129, Lietuva
BALTAS PAUKŠTIS. XII bardų vakaras
BIRŽELIO 13 d. 18 VAL.
Vaidilos slėnyje prie Kretingos rajono kultūros centro vėl nuvilnys XII-asis bardų muzikos vakaras “Baltas paukštis”.Tarp koncerto atlikėjų – bardai iš Veliuonos, Rokiškio bei Vilniaus, o taip pat kretingiškiai atlikėjai, kurių pasirodymus bematėme tik prieš keletą metų.Džiugu, kad į koncertą pavyko pakviesti vieną iš žinomiausių Lietuvos bardų atstovų – puikų aktorių ir atlikėją Vladą Bagdoną sykiu su kolega Audriumi Balsiu.
Labai laukiame visų “BALTO PAUKŠČIO” gerbėjų.
Esant nepalankiam orui, susitiksime kultūros centro erdvėse.

Renginio metu bus filmuojama ir fotografuojama, medžiaga viešinama

Ankstyvojo skaitymo užsiėmimas „Pupų sodas“
2025-06-13 11:00 - 12:00, 2025-06-06 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą: https://forms.office.com/e/zv44BQZ4mh
Daugiau informacijos elektroniniu paštu vaikai@kretvb.lt arba telefonu +370 445 78 985.
Projektą finansuoja Lietuvos kultūros taryba ir Kretingos rajono savivaldybė.

Savarankiško skaitymo laikas „Rezervuoju valandą tylos“
2025-06-11 16:00 - 17:00, 2025-05-28 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kiekvieną trečiadienį nuo 16 val. kviečiame vaikus ir jaunuolius skirti laiką skaitymui – tylai ir knygai. Tai savarankiško skaitymo laikas „Rezervuoju valandą tylos“ Vaikų ir Jaunimo edukacijos erdvėse. Skaitymo valanda įtrauks į nuostabų, kupiną įvairiausių nuotykių bei atradimų pasaulį.
Kviečiame atsinešti savo skaitomą knygą, bet jeigu šiuo metu neskaitote, bibliotekininkai padės ją išsirinkti.
Trečiadienių popietės bibliotekoje – puiki galimybė rezervuoti sau valandą tylos.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

BAROKO MOZAIKA: J. S. Bacho, A. Vivaldi, G. F. Händelio ir G. Ph. Telemanno kūriniai orkestrui
2025-06-08 18:00 - 19:30 | Viešpaties Apreiškimo Švč. Mergelei Marijai Bažnyčia, Vilniaus g. 2, Kretinga, 97129, Lietuva
Sekminių vakarą, kviečiame jus į įžanginį IX KRETINGOS TARPTAUTINIO SENOSIOS MUZIKOS FESTIVALIO koncertą, kuriuo pradedama šių metų Kretingos miesto šventė!

Birželio 8 d. 18 val. Kretingos pranciškonų bažnyčioje koncerte „BAROKO MOZAIKA: J. S. Bacho, A. Vivaldi, G. F. Händelio ir G. Ph. Telemanno kūriniai orkestrui” pasirodys festivalį organizuojantis ansamblis “CANTO FIORITO” kartu su KLAIPĖDOS KAMERINIU ORKESTRU!

Koncerte dainuos mecosopranas Renata Dubinskaitė, pasirodys orkestro solistai smuikininkai Konrad Levicki ir Tomas Cinelis, viola d‘amore atlikėja Anna Luiza Aleksandrow-Bertash, altininkas Ivan Bertash ir „Canto Fiorito“ meno vadovas, išilginės fleitos virtuozas ir šios programos dirigentas Rodrigo Calveyra.

Tai bus ne tik pirmas orkestrinės apimties koncertas festivalio istorijoje – jis pradės naują festivalio tradiciją kasmet birželio mėnesį Kretingos miesto šventės metu rengti Klaipėdos kamerinio orkestro pasirodymus kartu su garsiais senosios muzikos solistais iš užsienio. Violončelininko Mindaugo Bačkaus vadovaujamas Klaipėdos kamerinis orkestras (KKO) yra vienas dinamiškiausių profesionalių Lietuvos kamerinių orkestrų. Savo dėmesiu istoriškai informuotam senosios muzikos atlikimui KKO labai išsiskiria iš kitų panašių kolektyvų. Jis pirmasis ir vienintelis nuolat groja XVIII a. muziką su specialiais barokiniais strykais ir barokiniame derinime, be to, orkestras nuosekliai tobulėja rengdamas programas kartu su užsienio senosios muzikos ekspertais ir įžymybėmis, tokiomis kaip Reinhard Goebel, Bruno Cocset, Enrico Onofri, Dmitry Sinkovsky ir kt. Kretingos senosios muzikos festivalio meno vadovas Rodrigo Calveyra su šiuo orkestru jau yra parengęs ir dirigavęs keturias skirtingas programas, o šiais ir ateinančiais metais parengs dviejų Baroko operų premjeras!

Birželio 8 d. koncertu siekiama festivalio ir Kretingos miesto šventės publiką išsamiai supažindinti su šiuo muzikos kolektyvu, suteikiant orkestrantams solistų vaidmenį. Koncerto programos ašį sudaro keturi didieji Baroko muzikos meistrai: gilusis Johann Sebastian Bach, energija trykštantis Antonio Vivaldi, teatrališkas ir didingas Georg Friedrich Händel ir elegantiškasis Georg Philipp Telemann. Šių autorių kūriniai kartu sudaro spindinčią Baroko dvasios mozaiką – kupiną kontrastų, spalvų, gyvybės ir virtuoziškumo, skleidžiančią kūrybiškumą ir džiaugsmą.

Koncertas nemokamas (galima palikti auką).

Festivalį finansuoja:Lietuvos kultūros tarybaArt Mentor Foundation LucerneKretingos rajono savivaldybė
Rėmėjai ir partneriai:Mažesniųjų Brolių Ordino Lietuvos Šv. Kazimiero Provincijos Kretingos Apreiškimo vienuolynasKretingos muziejusKretingos rajono kultūros centrasNorthway medicinos centraiLabdaros ir paramos fondas “Gerumo versmė”RGB Pictures
Infomaciniai partneriai:LRTACMDienraštis KlaipėdaKlaipėdos kultūrų komunikacijų centrasPajūrio naujienosMūsų Palanga370Jūra–Meer–SeaKretingos komunalininkasDonova

www.kretingafestival.lt

„Baltasis vakaras: Baroko paveikslėliai“ – teatralizuotas koncertas po atviru dangumi
2025-06-07 19:00 - 20:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Šiemet Lietuva mini Baroko metus, o Kretingos biblioteka tęsia tradiciją vasarą pasitikti ypatingu, jau pamėgtu renginiu „Baltuoju vakaru“.
Birželio 7 d. 19.00 val. kviečiame į netikėtą muzikinį nuotykį – teatralizuotą koncertą „Baroko paveikslėliai“, kuris vyks Kretingos rajono savivaldybės M. Valančiaus viešosios bibliotekos kiemelyje.
Tai – ne klasikinis baroko muzikos koncertas. Tai – stilingas, šmaikštus, lengvai ir su humoru pasakojama muzikinė istorija apie amžiną tėvų ir vaikų nesusikalbėjimą, meilę, baroko manieras ir… mus pačius.
Scenoje – profesionalus vokalinis kvartetas:
🎙 Kristina Siurbytė (sopranas)
🎙 Akvilė Garbenčiūtė-Bučienė (sopranas)
🎙 Rokas Laureckis (tenoras)
🎙 Raimondas Baranauskas (baritonas)
🎹 Akompanuoja – žmogus „orkestras“, pianistė Rūta Blaškytė.
Skambės žinomi kūriniai iš operų, operečių, miuziklų, filmų, pop dainų – naujos aranžuotės, šmaikštūs vertimai, vokaliniai netikėtumai ir šiek tiek baroko prabangos su perukais ir „Pouf“ šukuosenomis.
❕Apranga: BALTA
Švari, teatrališka ir šventiška – būtent tokia bus šio vakaro nuotaika. Būkite vakaro dalimi ne tik mintimis, bet ir stiliumi!
Renginys NEMOKAMAS, registracijos NĖRA.

IŠ AGUONOS GRŪDO
2025-06-07 16:00 - 17:00 | Kretingos kultūros centras, J. Pabrėžos g. 1,, Kretinga, 97129, Lietuva
Teatralizuotas liaudiškų šokių koncertas „IŠ AGUONOS GRŪDO“
BIRŽELIO 7 D. 16:00 VAL.Prie Lurdo, Kretingoje
Šiais metais pažymime ypatingą sukaktį – lygiai prieš 120 metų Kretingos apylinkėse, Petrikaičių kaime surengtame lietuviškame vakare pirmąkart buvo sušoktas liaudiškas ratelis “Aguonėlė”, davęs pradžią labai gražiai lietuviškų tautinių šokių tradicijai.
Šia proga Kretingos rajono kultūros centras rengia tautinių šokių koncertą “Iš aguonos grūdo”, kuriame gražiausius lietuvių autorinius liaudiškus šokius atliks Kretingos meno mokyklos šokių studijos “Ratilėlis” jaunieji šokėjai, koncerte taip pat dalyvaus Kretingos rajono Salantų kultūros centro vyresniųjų liaudiškų šokių grupė “Salanta” bei Kretingos rajono kultūros centro vyresniųjų liaudiškų šokių grupė “Toncius” ir pagyvenusiųjų liaudiškų šokių grupė “Rangė”.
Visus maloniai kviečiame į jaukų šeštadienio popietės renginį prie Lurdo. Esant nepalankiam orui, susitiksime Kretingos rajono kultūros centro žiūrovų salėje.
Koncertas nemokamas.
Renginio metu bus filmuojama ir fotografuojama, medžiaga viešinama.

Kretingos miesto šventės ir Šv. Antano atlaidų renginių programa
2025-06-06 18:00 - 2025-06-15 15:30
Birželio 6–15 dienomis vyks Kretingos miesto šventė ir Šv. Antano atlaidai. Skelbiame renginių programą.
Birželio 6 d.
18.00 val. – Romualdo Požerskio fotografijų paroda ATLAIDAI Kretingos muziejaus Žiemos sodo galerijoje (Vilniaus g. 20)
19.00 val. – paroda J. A. PABRĖŽOS ROŽANČIAUS ISTORIJA Viešpaties Apreiškimo Švč. Mergelei Marijai bažnyčioje (Vilniaus g. 2)
Birželio 7 d.
13.00 val. – edukacinė ekskursija KURŠIŠKOJO KRETINGOS LOPŠIO PASLAPTYS ant Andulių-Ėgliškių piliakalnio (būtina išankstinė registracija tel. +370 670 93890)
16.00 val. – teatralizuotas koncertas IŠ AGUONOS GRŪDO prie Lurdo
19.00 val. – BALTASIS VAKARAS: BAROKO PAVEIKSLĖLIAI M. Valančiaus viešosios bibliotekos kiemelyje (J. K. Chodkevičiaus g. 1B)
Birželio 8 d.
19.00 val. – tarptautinio Kretingos senosios muzikos festivalio koncertas BAROKO MOZAIKA: J. S. BACHO, A. VIVALDI, G. F. HÄNDELIO IR G. PH. TELEMANNO KŪRINIAI ORKESTRUI Viešpaties Apreiškimo Švč. Mergelei Marijai bažnyčioje (Vilniaus g. 2)
Birželio 12 d.
19.00 val. – XXVII knygos mėgėjų draugijos vakaras LAIKO ŽENKLŲ PALYTĖTI Viešpaties Apreiškimo vienuolyno vidiniame kiemelyje (Vilniaus g. 2)
Birželio 13 d.
9.00 val. – tautodailės ir amatų šventė NEŽIOPSOSI – NESTOKOSI Rotušės aikštėje
11.00 val. – tarptautinis vaikų U-12 futbolo turnyras KRETINGOS TAURĖ Kretingos dirbtinės dangos futbolo aikštėje (Savanorių g. 23A)
17.00 val. – pamario menininkų dailės darbų paroda DIA’LOGAS Kultūros centre (J. Pabrėžos g. 1)
17.00–21.00 val. – M. K. Čiurlioniui dedikuota vaizdo instaliacija KARŪNA ŽALČIUI pranciškonų vienuolyno malūno pastate (Vilniaus g. 4)
18.00 val. – parodos NEATPAŽINTA GRAFŲ TIŠKEVIČIŲ MENO KOLEKCIJA pristatymas Kretingos muziejuje (Vilniaus g. 20)
18.00 val. – bardų vakaras BALTAS PAUKŠTIS prie Kultūros centro (J. Pabrėžos g. 1)
22.00 val. – naktinė ekskursija TARP ŽVAIGŽDŽIŲ IR LEGENDŲ (būtina išankstinė registracija tel. +370 670 93890)
22.30 val. – filmų vakaras jaunimui NAKTIES KADRAS po atviru dangumi prie Kultūros centro (J. Pabrėžos g. 1)
Birželio 14 d.
8.00 val. – tautodailės ir amatų šventė NEŽIOPSOSI – NESTOKOSI Rotušės aikštėje
9.00 val. – šv. Mišios Viešpaties Apreiškimo Švč. Mergelei Marijai bažnyčioje
10.00 val. – Gedulo ir vilties dienos minėjimas VILTIES ŠVIESOJE senosiose Kretingos miesto kapinėse
10.00 val. – krepšinio (3×3) turnyras Pranciškonų stadione (Vilniaus g. 2)
10.30 val. – liaudiškos muzikos koncertas PAKAPELAVUOKEM Rotušės aikštėje
11.00 val. – performansas AGUONOS ŽIEDAS JONUI KAROLIUI prie J. K. Chodkevičiaus paminklo
11.00 val. – istorinis skveras ATRASK TĖVYNĘ Rotušės aikštės skvere
11.00 val. – edukacija šeimoms TABALAI TABALAI – VALANČIUS PASAKYTŲ! M. Valančiaus viešosios bibliotekos lauko erdvėje, J. K. Chodkevičiaus g. 1B
11.30–13.00 val. – KRETFOLKFEST’AS Rotušės aikštėje
13.00–14.00 val. – ELEKTRONINĖS SUTARTINĖS su Viktoru Diawara ir grupe Rotušės aikštėje
13.00–15.00 val. – istorinių transporto priemonių suvažiavimas Rotušės aikštėje
14.00 val. – fotografijos projekto 772 ŠYPSENOS KRETINGAI pristatymas Rotušės aikštės skvere
15.00 val. – IV tarptautinis vaikų U-12 futbolo turnyras KRETINGOS TAURĖ Kretingos dirbtinės dangos futbolo aikštėje (Savanorių g. 23A)
15.00–17.00 val. – šeimų erdvė BORUŽIŲ PIEVA prie Kultūros centro (J. Pabrėžos g. 1)
16.00 val. – Kultūros ir meno premijos laureatų pagerbimo ceremonija Kretingos muziejaus Baltojoje salėje (Vilniaus g. 20)
MIESTO ESTRADOJE:
20.00 val. – grupės ŽEMAITUKAI koncertas
21.00–24.00 val. – renginys ŠVIESA NAKTYJE Viešpaties Apreiškimo Švč. Mergelei Marijai bažnyčioje (Vilniaus g. 2)
21.30 val. – atlikėjos GJAN su gyvo garso grupe koncertas
22.30 val. – vandens, garso ir šviesų šou KODAS 772 su grupe RITMAS KITAIP
23.00 val. – šventinis fejerverkas
Birželio 15 d.
8.00, 10.30, 12.30 val. – šv. Mišios Viešpaties Apreiškimo Švč. Mergelei Marijai bažnyčioje (Vilniaus g. 2)
12.00 val. – kovos menų (bokso, dziudo, džiudžitsu) varžybos Kretingos rajono savivaldybės mero taurei laimėti Kretingos sporto centre (Savanorių g. 23A)
14.00 val. – Kretingos rajono garbės piliečio vardo suteikimo ceremonija Viešpaties Apreiškimo Švč. Mergelei Marijai bažnyčioje (Vilniaus g. 2)

Edukacija „Margarita (ne)tobulų piešinių šalyje“
2025-06-06 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 klasių mokinius į smagią ir įkvepiančią edukaciją pagal Šarūnės Baltrušaitienės knygą „Margarita netobulų piešinių šalyje“!
Užsiėmimo metu vaikai sužinos, kodėl netobulumas yra ypatingas ir kodėl nereikia stengtis būti „tobulam“ – juk tobuli visi vienodi! Skaitysime knygos ištraukas, diskutuosime apie unikalumą ir saviraišką bei patys kursime tobulus ir netobulus piešinius.
Registracija elektroniniu paštu simona.gagilaite@kretvb.lt arba telefonu +370 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Tabalai tabalai: patarlių pasaulis per komiksus“
2025-06-05 10:00 - 11:00, 2025-06-04 10:00 - 11:00, 2025-06-03 10:00 - 11:00, 2025-06-02 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į smagią edukacinę veiklą „Tabalai tabalai: patarlių pasaulis per komiksus“, kurioje ne tik susipažinsime su lietuvių patarlėmis, bet ir atrasime jų prasmę per spalvingus komiksus!
Programos metu pristatysime Kretingos bibliotekos išleistą knygelę „TABALAI TABALAI: iliustruotos M. Valančiaus patarlės“, kartu diskutuosime apie patarlių reikšmę ir kursime savo unikalius komiksus. Ateikite kurti, mokytis ir smagiai praleisti laiką!
Registracija elektroniniu paštu simona.gagilaite@kretvb.lt arba telefonu +370 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Savarankiško skaitymo laikas „Rezervuoju valandą tylos“
2025-06-04 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kiekvieną trečiadienį nuo 16 val. kviečiame vaikus ir jaunuolius skirti laiką skaitymui – tylai ir knygai. Tai savarankiško skaitymo laikas „Rezervuoju valandą tylos“ Vaikų ir Jaunimo edukacijos erdvėse. Skaitymo valanda įtrauks į nuostabų, kupiną įvairiausių nuotykių bei atradimų pasaulį.
Kviečiame atsinešti savo skaitomą knygą, bet jeigu šiuo metu neskaitote, bibliotekininkai padės ją išsirinkti.
Trečiadienių popietės bibliotekoje – puiki galimybė rezervuoti sau valandą tylos.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.a

Parodos „Pasaulio tautų teisuoliai. Nebijoję mirti, tapo nemirtingais“ atidarymas
2025-06-02 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Tauro Budzio ir Barboros Karnienės parodos „Pasaulio tautų teisuoliai. Nebijoję mirti, tapo nemirtingais“ atidarymą.
2018 metais architektas Tauras Budzys savo iniciatyva pradėjo projektą, skirtą įamžinti Pasaulio tautų teisuolių atminimą, – vienodu atminimo ženklu Tauras žymi Teisuolių kapavietes, kenotafus ir atminimo įamžinimo vietas. Nuo 2022 metų projektą iš dalies finansuoja Lietuvos Respublikos Vyriausybė ir Lietuvos gyventojų genocido ir rezistencijos tyrimo centras. Šioje parodoje pristatomi teisuoliai yra parinkti iš tų beveik 400, kurių kapavietes Taurui jau pavyko surasti ir paženklinti.
Daugiau apie parodą skaitykite…
Šaltinis: https://www.teisuoliuatminimas.lt/paroda
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

KRETINGOS DŽIAZO FESTIVALIS „KRETINGA JAZZ" 2025
2025-05-30 15:00 - 2025-05-31 23:30
Tarptautinis džiazo festivalis „Kretinga Jazz“ grįžta į miestą ir kviečia į moderniojo džiazo šventę!
Festivalis orientuotas į šiuolaikinį džiazą, eksperimentinę muziką ir aktualiausius Lietuvos džiazo atlikėjus, taip pat pristato svečius iš užsienio. Tai puiki proga išgirsti tiek pripažintus muzikos profesionalus, tiek jaunus talentus.
Festivalio renginiai yra nemokami ir atviri visiems.
Renginys yra „Kretinga – Lietuvos jaunimo sostinė 2025“ programos dalis.
PROGRAMA2025 m. GEGUŽĖS 30 d. (penktadienis)
15:00 | Jaunųjų talentų koncertas Kretingos meno mokyklos mokinių būgnų ansamblisVadovas: Vladimir Sudnoskij Klaipėdos Juozo Karoso muzikos mokyklos džiazo ansamblis „Stop Jazz“Vadovas: Deivydas Kontrimas Gargždų muzikos mokyklos džiazo ansamblis „Soloja“Vadovas: Mykolas Eiva
Vakaro koncertai:19:00 | „Klang Projekt“Improvizacinio džiazo grupė iš Leipcigo (Vokietija)20:00 | „Keista bjauri žuvis“Eksperimentinės muzikos duetas (Vilnius)
⸻2025 m. GEGUŽĖS 31 d. (šeštadienis)
13:00 | Muzikinė akcija-koncertasVieta: Kretingos miesto rotušės aikštė Su Džiazo orkestru „Honkin’ Dudes Brass Band“ (Vilnius) Šventinė eisena į Kretingos Dvaro saldaininę
15:00 | Jaunimo plenero parodos atidarymasParoda „Kretinga – Lietuvos jaunimo sostinė 2025“ Skambant Kretingos meno mokyklos pučiamųjų orkestrui
Vakaro koncertai:19:00 | Veronika Chi Chi (Vilnius)20:00 | „Guilty Pleasure Trio“ (Vilnius)21:00 | „Duck Saved Jones“ (Lietuva / Latvija)22:00 | „Vilnius JJAZZ Ensemble“ (Vilnius)23:30 | Jam session

Vaikų ir mamų rytmečiai
2025-05-28 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Parodos „Visit Nabo ArtBook“ pristatymas ir jaunimo diskusija
2025-05-15 13:00 - 2025-05-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į parodos „Visit Nabo ArtBook“ pristatymą ir jaunimo diskusiją „Voices That Matter: Youth Reflections from Lithuania and the Nordics“.
Šiaurės šalių knygų iliustratorių paroda „Visit Nabo ArtBook“ – jaunų žmonių balsai, nuomonės, patirtys, pavaizduoti 8 Šiaurės šalių knygų iliustruotojų, komiksų kūrėjų, dailininkų specialiai leidiniui ir parodai skirtuose darbuose. Paroda siekiama atspindėti šių dienų jaunimo nuotaikas ir kviesti pokalbiams apie bendrystę, galią daryti poveikį, aktyvizmą, socialinius ryšius, diskriminaciją, skirtingas galimybes ir kitomis aktualiomis temomis.
Pristatant šią parodą kretingiškiams, moksleiviai, jų tėvai bei pedagogai yra kviečiami į atvirą diskusiją „Voices That Matter: Youth Reflections from Lithuania and the Nordics“ jaunimui aktualiais klausimais ir parodoje atspindimomis temomis (socialinė atskirtis, jaunimo balsas priimant sprendimus, jaunimo įgalinimas ir kt.). Diskusijoje dalyvaus Šiaurės ministrų tarybos biuro Lietuvoje direktorė Helén Nilsson, Kretingos bibliotekos savanorė VšĮ Pranciškonų gimnazijos moksleivė Dominyka Šimkutė.
Renginys anglų kalba.
Paroda bus eksponuojama iki gegužės 29 d.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
